༄༅། །མཁས་གྲུབ་ཀརྨ་ཆགས་མེད་ལ་གསོལ་བ་འདེབས་པ་དད་གསུམ་
པད་དཀར་རྒྱས་པའི་འཛུམ་ཟེར་ཞེས་བྱ་བ་བཞུགས། །
གངས་རིའི་མགོན་པོ་འཕགས་མཆོག་སྤྱན་རས་གཟིགས། །སྙིགས་དུས་འགྲོ་ལ་
།མཁས་གྲུབ་
།རྒྱལ་
ཐུགས་རྗེས་རྗེས་ཆགས་ནས། །ངུར་སྨྲིག་འཛིན་པའི་གར་གྱིས་རྣམ་རོལ་བ།
ཀརྨ་ཆགས་མེད་ཞབས་ལ་འདུད། །སྙིང་རྗེའི་དབང་ཕྱུག་སྙིང་རྗེའི་སྒྱུ་འཕྲུལ་ནི།
སྲས་མུ་ཏིག་ལོ་ཆེན་ཀླུའི་རྒྱལ་མཚན། །རྒྱལ་ཀུན་ཕྲིན་ལས་འདྲེན་མཛད་ཕྲིན་ལས་གར། །
མ་ཆགས་མི་ཆགས་ཆགས་པ་མེད་དེར་འདུད། །འོད་གསལ་ལྷ་རིགས་འཇམ་དབྱངས་ཁྲི་
སྡེ་ཡི། །གདུང་ལས་གྲུབ་བརྙེས་རིག་འཛིན་ཕྲེང་བའི་རྒྱུད། །རབ་ཕྱོགས་ཐུན་མོང་སྐྱེ་
བའི་མྱུ་གུ་བཟུངས། །ལྷན་སྐྱེས་ཡོན་ཏན་འདབ་སྟོང་བཞད་དེར་འདུད། །རིག་པའི་གནས་
དང་གསང་སྔགས་སྒྲུབ་ཕྲིན་སོགས། །བསྟན་པ་ཙམ་གྱིས་ཐུགས་སུ་ཆུད་པ་དང་། །གཞོན་
ནུའི་དུས་ནས་རྩ་གསུམ་ཆོས་སྲུང་གི། །བསྙེན་སྒྲུབ་ཆེར་བརྩོན་གྲུབ་མཚན་བརྙེས་དེར་
འདུད། །སྲིད་ལས་ངེས་འབྱུང་འདིར་སྣང་རྩྭ་བཞིན་དོར། །ཆོས་ཀྱི་རྒྱལ་པོ་རྒྱལ་བ་ཀརྨ་
པའི། །བཤད་སྒྲུབ་སྡེ་ཆེན་འཕན་ཡུལ་ཟ་དམ་གྱི། །འོད་ཟེར་འབྱུང་བའི་གླིང་དུ་བྱོན་ལ་
འདུད། །མཁས་མང་ལུང་རིགས་མགྲིན་རྔ་སྒྲོགས་པ་དེར། །འོད་མཚན་ཅོད་པཎ་འཆང་བ་
ཆོས་དབང་ལས། །བག་ཡོད་ཚུལ་ཁྲིམས་བསླབས་པས་རྒྱུད་བསྡམས་ཏེ། །གནས་བརྟན་
འདུལ་བ་འཛིན་པའི་མཆོག་དེར་འདུད། །རིག་པའི་དབང་ཕྱུག་གཞུང་ལུགས་རྒྱ་མཚོ་
ཆེར། །མངོན་རྗེས་སྒྲུབ་དང་སུན་འབྱིན་རིག་ལམ་འབར། །ཕྱོགས་ལས་རྣམ་པར་རྒྱལ་
བའི་གྲགས་པ་ཐོབ། །བསྟན་རྩ་ཆོས་འདུལ་རབ་འབྱམས་གསན་ལ་འདུད། །ཡུམ་དོན་
109

གངས་ཅན་རིག་བཅུད་ལས། རག་མགོ་སྤྲུལ་སྐུའི་གསུང་འབུམ། ༼ཨེ༽
མངོན་སྦས་དབུ་མ་ཤེར་ཕྱིན་སོགས། །བྱམས་པའི་ཆོས་ལྔ་བྱང་ཆུབ་སྤྱོད་པའི་གཞུང་། །
ཟབ་མོ་ནང་གི་དོན་རྣམས་རིག་ལམ་ནས། །གཟིགས་ཡུན་ཐུང་ངུས་དཔྱིས་ཕྱིན་མཛད་དེར་
འདུད། །དག་སྟོན་ཆེན་པོའི་ཐར་པའི་ལམ་རྒྱན་ལས། །རྒྱུ་འབྲས་ངེས་འདྲོང་བྱང་ཆུབ་
སེམས་མཆོག་འཁྲུངས། །ཟབ་ལམ་ཆོས་དྲུག་ལྷན་གཅིག་སྐྱེས་སྦྱོར་ལས། །སྔགས་གཞུང་རྒྱ་
མཚོའི་དེ་ཉིད་གཟིགས་དེར་འདུད། །མདོ་རྒྱུད་གླེགས་བམ་བརྒྱ་ཕྲག་ཞིབ་གཟིགས་ཚེ། །
དག་སྣང་དཔག་མེད་ཤར་ཞིང་སྐྱེས་སྦྱོར་བློས། །ཇི་སྙེད་ཚིག་དོན་དགོངས་པའི་གཏིང་
ཕྱིན་ཏེ། །གསུངས་རབ་རྒྱ་མཚོར་མངའ་དབང་འབྱོར་དེར་འདུད། །འཆད་ན་ལུང་རིགས་
རླབས་ཕྲེང་ཆེར་གཡོ་བའི། །ལེགས་བཤད་ཟད་མེད་ཆུ་བོའི་རྒྱུན་བཞིན་འབེབས། །རྩོད་
པའི་རིག་ལམ་རྣོ་དབལ་མེ་ལྕེ་ཡིས། །སྨྲ་ངན་ཚང་ཚིང་དྲུང་ནས་འབྱིན་དེར་འདུད། །བྱང་
ཆུབ་སེམས་ཀྱིས་རྩོམ་པའི་ལེགས་གསུང་བཅུད། །གོ་སླ་དོན་བཟང་མཆོག་དམན་ཀུན་
གྱི་གསོས། །ལྷག་ལྷས་རྗེས་གནང་བྱིན་རླབས་ནུས་པ་ཆེ། །འགྲོ་ཕན་ནམ་མཁའི་མུ་བཞིན་
འཇུག་དེར་འདུད། །མཁས་པའི་རྣམ་དཔྱོད་རང་གཞན་གཞུང་ལུགས་ཀུན། །བཞེད་གཞུང་
མ་འདྲེས་ཤྭ་མང་སུལ་བཞིན་གཟིགས། །བཙུན་ཚུལ་དྲི་མེད་པད་མའི་འདབས་ལྟར་གཙང༌། །
རྣམ་ཐར་བཟང་པོས་ས་ཆེན་བརྒྱན་དེར་འདུད། །དབུས་གཙང་གནས་རྟེན་གུ་རུའི་སྒྲུབ་
།རྡོ་རྗེ་
གནས་ཀུན། །ཞབས་བཅག་བསགས་སྦྱང་བྱིན་རླབས་རྟགས་མཚན་བརྙེས།
བཙུན་མོའི་དཀྱིལ་འཁོར་དཔལ་གྱི་རིར། །རྩེ་གཅིག་བསྒྲུབ་པའི་དམ་བཅའ་བཟུང་དེར་
འདུད། །རིན་ཆེན་སེམས་མཆོག་སྒོམ་ལ་གཅིག་ཏུ་གཞོལ། །བཏང་ལེན་སྦྱོར་བས་ནད་
གདོན་གྱིས་གཟིར་སོགས། །གཞན་གྱི་སྡུག་བསྔལ་དངོས་སུ་བཞེས་པས་མཚོན། །སེམས་
མཆོག་ནུས་པ་མངོན་དུ་གྱུར་ལ་འདུད། །རབ་འབྱམས་གསར་རྙིང་རྒྱུད་སྡེ་བཀའ་གཏེར་
གྱི༑ ༑དཀྱིལ་འཁོར་བརྒྱ་ཕྲག་ལྷག་བཅས་བསྙེན་སྒྲུབ་ཐེམས། །རྒྱ་བོད་གྲུབ་བརྙེས་རིག་
འཛིན་ཡི་དམ་ལྷས། །ཞལ་གཟིགས་ལུང་བསྟན་རྒྱུན་ཆད་མེད་དེར་འདུད། །ཁྱད་པར་
110

བསྟོད་ཚོགས་དང་གསོལ་འདེབས་སྒོར།
▪་མ་
་གནས་
འཕགས་མཆོག་ཐུགས་རྗེ་ཆེན་པོ་ཡི། །བསྐྱེད་རྫོགས་སྒྲུབ་པའི་ཉམས་བཞེས་མཐར་ཕྱིན་
མཛད། །སྣང་སྲིད་དག་པ་རབ་འབྱམས་འཁོར་ལོ་ཤར། །རིག་དང་བརྩེ་བའི་གཏེར་ཁ་
གྲོལ་ལ་འདུད། །ཅིར་སྣང་མཉམ་ཉིད་ཆོས་སྐུ་རྗེན་པར་ཤར། །ཡེངས་དང་མ་ཡེང་སྒོམ་
དང་མ་བསྒོམ་མཉམ། །སྣང་སེམས་རོ་གཅིག་མཉམ་རྗེས་རིས་མེད་བརྡལ། །རོ་གཅིག་
ཆེན་པོའི་རྟོགས་པ་བརྙེས་དེར་འདུད། །མ་དང་མཁའ་འགྲོའི་སྙིང་གི་ཐིག་ལེ་ལས། །ཀ་
དག་ལྷུན་གྲུབ་དགོངས་པ་ཀློང་དུ་གྱུར། །རྒྱལ་ཀུན་སྤྱི་གཟུགས་མཚོ་སྐྱེས་རྡོ་རྗེ་ཡིས། །
རྗེས་བཟུང་ཟབ་ལམ་དམར་ཁྲིད་སྩལ་དེར་འདུད། །རྣམ་བཞིའི་ཕྲིན་ལས་གཞན་ཕན་འབའ་
ཞིག་སྩལ། །མཆོག་དམན་བར་མའི་འགྲོ་བ་གང་ཕྱིར་ཡང༌། །ནད་གདོན་བསལ་དང་ཚེ་
བསོད་སྤེལ་སོགས་ལས། །གང་ཙམ་འབྲས་སྨིན་ཁོ་ནར་མཛད་ལ་འདུད། །འཕོ་བ་
ལུང་རྩམ་གྱིས་རྗེས་བཟུངས་ཀྱང༌། །འཇའ་འོད་ཟུག་དང་མེ་ཏོག་ཆར་འབེབས་སོགས། །
སེམས་ཅན་ངན་སོང་སྒོ་བཀག་ཐར་ལམ་ལ། །སྦྱོར་བའི་རྟགས་མཚན་གསལ་བར་བསྟན་
ལ་འདུད། །དྲི་ཞིམ་མེ་ཏོག་ཚལ་དུ་སྦྲང་འཐུང་བཞིན། །ཕྱོགས་མེད་སྐལ་བཟང་གདུལ་
བྱ་སྤྲིན་བཞིན་འདུས། །གཟུངས་འཛིན་སྤྲོས་པའི་མཚན་མ་ཉེར་ཞིའི་ངང༌། །མདོ་སྔགས་
ཆོས་འཁོར་རྟག་པར་བསྐོར་ལ་འདུད། །བློ་མཆོག་ཕལ་མོ་ཆེ་ལ་དབང་བསྐུར་དང་། །
ལྷན་ཅིག་གནས་ལུགས་ཅར་ཕོག་སྟོན་མཛད་ཅིང་། །རིམ་གྱི་པ་ལ་ནད་ལ་སྨན་པས་བཞིན།
བསྐྱེད་རྫོགས་དྲོད་རྟགས་འཕྲལ་ཐོན་མཛད་ལ་འདུད། །མཁས་བཙུན་གྲུབ་པའི་ཡོན་
ཏན་གྱིས་མཛེས་པའི། །སྟོན་སྒོམ་འབྲེལ་ཚད་དོན་ལྡན་སློབ་ཚོགས་རྒྱས།
ཀམ་ཚང་བསྟན་པའི་རྒྱུན་གསོས་ཤིང་། །པདྨའི་རིང་ལུགས་འཕེལ་རྒྱས་མཛད་ལ་འདུད། །
མདོ་ཁམས་ཕལ་ཆེར་དམ་ཆོས་སྒོ་སྐྱེལ་གྱིས། །ཞབས་ཀྱི་དཀྱིལ་འཁོར་གང་དུ་བཀོད་པའི་
ཕྱོགས། །ནད་མུག་མཚོན་སོགས་རྒུད་པ་ཀུན་ཞི་ཞིང་། །བཀྲ་ཤིས་ཕན་བདེའི་འབྱོར་པ་
རྒྱས་དེར་འདུད། །དགེ་བའི་སེམས་བྲལ་མི་སུན་སྐྱེ་བོས་ཀྱང༌། །བྱང་ཆུབ་སེམས་ཀྱིས་
།སྒྲུབ་རྒྱུད་
111

གངས་ཅན་རིག་བཅུད་ལས། རག་མགོ་སྤྲུལ་སྐུའི་གསུང་འབུམ། ༼ཨེ༽
བསྒོས་པའི་གསུང་གསང་གི། །བདུད་རྩིའི་ཟེག་མ་ཆ་ཤེས་མྱོང་བས་ཀྱང༌། །བློ་སྣ་བྱང་
ཆུབ་སེམས་ཀྱིས་བསྒྱུར་དེར་འདུད། །ལྷ་ཀླུ་གཞི་བདག་གནོད་སྦྱིན་གདུག་ཅན་ཡང༌། །
ཐུགས་རྗེ་ཆེན་པོའི་མཆིལ་པས་ཉེར་བཏབ་ཚེ། །གདུག་སེམས་ཞི་ནས་ཕན་བདེའི་ཡལ་
གམ་བླང༌། །རང་གཞན་འཕྲལ་ཡུན་དགེ་ལ་སྦྱོར་དེར་འདུད། །དུག་ཅན་ཀླུ་རིགས་ཆོས་
གྲལ་མང་འདུས་ཚེ། །ཁ་རླངས་ཕོག་དོག་བཞིན་བསྐུང་དམ་ཆོས་ཉན། །མི་མིན་ཚོགས་
མང་དགེ་བསྙེན་བསླབ་པར་བཀོད། །རྒྱལ་བའི་ཕྲིན་ལས་སྲིད་མཐར་བསྐྱོངས་ལ་འདུད། །
རྒྱལ་དང་རྒྱལ་སྲས་འཕགས་ཆེན་རྣམ་འཕྲུལ་པ། །མངོན་ཆུང་ཚུལ་གྱིས་དོན་གཉིས་ལྷུན་
གྲུབ་པ། །དམ་པའི་སློབ་ཚོགས་རྒྱས་པས་ཆོས་བཞིན་དུ། །སྤྱོད་པའི་གནས་གཞི་ཆེས་
མང་བསྐྲུན་དེར་འདུད། །ཡ་མནྟ་ཀ་རྣམ་ཐོས་སྲས་སོགས་ཀྱི། །རིག་སྔགས་གྲུབ་པས་
བརྒྱུད་འཛིན་ཕྱི་མཐའི་བར། །སྔོན་ལས་མ་གཏོགས་འཚོ་བས་ཕོངས་དང་དགྲས། །གནོད་
པར་མི་འགྱུར་ཞལ་བཞེས་རྩལ་ལ་འདུད། །དག་པའི་སྣང་བར་བདེ་བ་ཅན་གྱི་ཞིང་། །
གསལ་བར་གཟིགས་ཤིང་འབྲེལ་ཐོག་དུང་ཕྱུར་བདུན། །ཞིང་དེར་ངེས་པར་འདྲེན་པའི་
ལུང་བསྟན་ཐོབས། །སྐུ་འཁོར་ཕལ་ཆེར་ཞིང་དེར་བསྐྱལ་ལ་འདུད། །བྱང་ཆུབ་ཐུགས་
བསྐྱེད་ཀྱིས་བརྩམས་གསུང་ཆོས་རྣམས། །ཞལ་གྲོ་བྱིན་ཆེ་མཐའ་བཙན་བཀྲ་ཤིས་འཕེལ། །
བསྐལ་པ་ཡར་འཕེལ་ཚེ་ལོ་དྲུག་བརྒྱའི་བར། །འགྲོ་ཕན་གོང་འཕེལ་འབྱུང་ལུང་བསྟན་
དེར་འདུད། །ཞིང་འདིར་མཛད་པ་ཕྲིན་ལས་མཐར་ཕྱིན་ནས། །བདེ་བ་ཅན་དུ་འོད་སྣང་
མཐའ་ཡས་མདུན། །རྒྱལ་སྲས་ཆུ་སྐྱེས་པདྨའི་སྙིང་པོ་དང༌། །བཻཌཱུརྻ་སྣང་སངས་རྒྱས་སྨན་
བླའི་དྲུང་། །བྱང་ཆུབ་སེམས་དཔའ་འགྲོ་ལ་རྟག་ཏུ་གཟིགས། །དཔལ་གྱི་རི་བོར་པདྨའི་
མདུན་ས་རུ། །རིག་འཛིན་རྨ་བྱའི་མགྲིན་པའི་རྒྱལ་མཚན་སོགས། །རབ་འབྱམས་བྱང་
ཆུབ་སྤྱོད་པ་བསྐྱོང་ལ་འདུད། །རྡོ་རྗེ་གདན་དུ་དགེ་སློང་ཚུལ་འཛིན་དང༌། །ཞིང་འདིར་
སྒྲུབ་བརྒྱུད་བསྟན་ལ་སྨན་པ་སོགས། །འཕགས་པའི་རྣམ་འཕྲུལ་རབ་འབྱམས་རྒྱ་མཚོ་
112

བསྟོད་ཚོགས་དང་གསོལ་འདེབས་སྐོར།
སྟོན། །ཡོན་ཏན་མཐའ་ཡས་ཁྱོད་ལ་གསོལ་བ་འདེབས། །སྤྱན་རས་གཟིགས་དབང་ཀརྨ་
ཆགས་མེད་ཀྱི། །རྣམ་ཐར་ཆ་ཤས་དྲན་ཅིང་གསོལ་བཏབ་པས། །སྡུག་བསྔལ་རྒྱུ་འབྲས་
ཀྱིས་གཟིར་བདག་སོགས་འགྲོ། །བདེ་ཆེན་དག་པའི་ཞིང་དུ་དབུགས་འབྱིན་ནས། །སྤྱན་
རས་གཟིགས་དབང་གསང་གསུམ་མྱུར་འགྲུབ་ཤོག །སྐྱེ་བ་ཀུན་ཏུ་ཡང་དག་བླ་མ་དང་། །
འབྲལ་མེད་ཆོས་ཀྱི་དཔལ་ལ་ལོངས་སྤྱོད་ཅིང༌། །ས་དང་ལམ་གྱི་ཡོན་ཏན་རབ་རྫོགས་
ནས། །དཔལ་བླ་མའི་གོ་འཕང་མྱུར་ཐོབ་ཤོག །
ཞེས་པའང་རྗེ་དེར་རྒྱུ་མཚན་ཤེས་ནས་མོས་པ་ཐོབ་པ་པདྨའི་མིང་གིས་གསོལ་བ་བཏབ་པ་དགེ་ལེགས་འཕེལ།། །།
113

གངས་ཅན་རིག་བཅུད་ལས། རག་མགོ་སྤྲུལ་སྐུའི་གསུང་འབུམ། ༼ཨེ༽
།